Ditmar (Pommeri)

Ditmar (kuni XIX sajandini Dittmar) (vene keeles Дитмар) oli Pommerist Kolbergist pärit literaadi- ja aadlisuguvõsa.

Ajalugu
Päritolu küsimus
Perekonnatraditsiooni järgi olid Dit(t)marid juba XVI sajandil Saaremaal elanud Ditmari suguvõsa haru. Selle teooria kohaselt oli Pommeris Kolbergis sündinud Püha ja Pöide pastor Johann Ludwig Dittmar (1713–1763), kellega algab suguvõsaliin, 1726. aastal Eestimaal rüütelkonda vastu võetud Otto Wilhelm von Ditmari (u 1682–1754) poeg. Perekonnatraditsiooni toetas muuhulgas genealoog parun Harald von Toll. Ta pidas ekslikuks Klingspori teoses Baltisches Wappenbuch toodud seisukohta, et Ditmarid ja Dittmarid on erinevad suguvõsad. Tema käsitluses on kummatigi puudujääke. Tolli koostatud sugupuus samastas viimane Otto Wilhelmi poja staabikapten (selle auastme omistamine on küsitav) Otto Johanni (sündis 1721) pastor Dittmariga ja kirjutas viimase lapsed Otto Johanni nimele. See aga ei ole tõene: Toll ei olnud üldse võtnud arvesse Pöide kirikuraamatu andmeid.Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935, lk 98, allmärkus.

Et tegemist on siiski erinevate suguvõsadega, osutab asjaolu, et Dittmarite vana vapp oli täiesti erinev (kui hilisemal vapil kujutati vapikilbil kolmnurka koos kuueharuliste tähtedega, siis varasemal oli kujunduselementideks pullipea ja jooksev rebane). Saaremaa Ditmarite vapi võtsid nad kasutusele alles alates 1840. aastatest. Samuti kirjutasid nad oma nime erinevalt (Dittmar), nimekuju Ditmar tuli käibele alles XIX sajandil.Genealogisches Handbuch der baltischen Ritterschaften. Teil: Livland. Bd II. Görlitz: Verlag E. U. Starke, 1929, lk 724.

Dittmarid ja Ditmarid rüütelkonna matriklis
1804. aastal võeti Alexander von Dittmar (1781–1856) Saaremaa rüütelkonna matriklisse (nr 22). Tema noorem vend kindralmajor Georg von Dittmar (1789−1852) immatrikuleeriti 7. detsembril (vkj) 1833. Edmund von Ditmar (1842−1892) võeti 1869. aastal Liivimaa rüütelkonna matriklisse.Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935, lk 98. 1845. aastal kanti suguvõsa Moskva kubermangu aadlisuguvõsaraamatusse (II raamat).Московское дворянство. Алфавитный список дворянских родов с кратким указанием важнейших документов, находящихся в родословных делах Архива Московского Дворянского Депутатского Собрания. – Москва: Тип. Л. В. Пожидаевой, 1910. Lk 132. 

Suguvõsa liikmeid
Dittmar
Johann Ludwig Dittmar (1713–1763), Püha ja Pöide pastor
Kaspar Ludwig von Dittmar (1742–1793), Venemaa keisririigi sõjaväelane (major), kolleegiuminõunik, Eestimaa valitsusnõunik
Reinhold Friedrich von Dittmar (1777–1854), Venemaa keisririigi sõjaväelane (major), Kalju ja Kohatu mõisnik
Alexander Ludwig von Dittmar (1781–1856), Venemaa keisririigi sõjaväelane (major), õuenõunik, Saaremaa konvendisaadik, Saaremaa maakohtunik, Paju mõisnik
Georg Wilhelm von Dittmar (Ditmar) (1789−1852), Venemaa keisririigi sõjaväelane (kindralmajor), polgu- ja brigaadikomandör, Saaremaa maamarssal, mõisaomanik
Fjodor Aleksandrovitš Dittmar (1835−pärast 1906), tõeline riiginõunik, teedeinsener

Ditmar
Napoleon von Ditmar (1834–1909), Venemaa keisririigi sõjaväelane (suurtükiväe reservporutšik), Saaremaa maakohtunik, Kuressaare linnapea, Küdema ja Ohtja mõisnik
Viktor Karl Maximilian von Ditmar (1866–1935), Eesti riigikohtunik ja diplomaat

Viited

Kirjandus
Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Raspe, inhaber Gerhard Gessner, 1898 (ümbertrükk 1980). Lk 277 .
Genealogisches Handbuch der baltischen Ritterschaften. Teil: Livland. Bd II. Görlitz: Verlag E. U. Starke, 1929. Lk 724, 730−731 .
Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935. Lk 96–106 .
Genealogisches Handbuch des Adels. Adelslexikon. Bd II. Limburg an der Lahn: C. A. Starke Verlag, 1974. Lk 500.
Немцы России. Энциклопедия. Tом 1 (A–И). Председатель редакционной коллегии В. Карев. Москва: Издательство Общественная Академия наук российских немцев, 1999. Lk 718–719 .

Välislingid
Род эзельских Дитмаров из колена Иоганна Людвига saidil ezabl8.wixsite.com

Kategooria:Liivimaa matrikliaadel

Kategooria:Saaremaa matrikliaadel
Kategooria:Moskva kubermangu aadlisuguvõsaraamatutesse kantud suguvõsad